ധോണിയെ ടീം ഇന്ത്യക്ക് എന്തിനു വേണം? ആവശ്യമില്ലാത്ത നിയമനമെന്ന് അജയ് ജഡേജ Begin typing your search... X ട്വന്റി 20 ക്രിക്കറ്റ് ലോകകപ്പിനുള്ള ഇന്ത്യന് ടീം പ്രഖ്യാപനത്തിനു പിന്നാലെ ഉയര്ന്ന കോലാഹലം അവസാനിക്കുന്നില്ല. ടീം ഇന്ത്യയുടെ ഉപദേഷ്ടാവായി മുന് നായകന് മഹേന്ദ്ര സിങ് ധോണിയെ നിയമിച്ചതാണ് ഏറെ ചര്ച്ചയായത്. ധോണിയുടെ നിയമനത്തെ പ്രകീര്ത്തിച്ച് മുന് താരങ്ങളും ആരാധകരുമെല്ലാം രംഗത്തു വന്നെങ്കിലും ഒറ്റയ്ക്കും തെറ്റയ്ക്കും വിയോജിപ്പുകളും രേഖപ്പെടുത്തുന്നുണ്ട്. ധോണിയുടെ നിയമനംഗ ബി.സി.സി.സി.ഐ. ചട്ടങ്ങള്ക്കെതിരാണെന്നു ചൂണ്ടിക്കാട്ടി മധ്യപ്രദേശ് ക്രിക്കറ്റ് അസോസിയേഷന് അംഗം സഞ്ജീവ് ഗുപ്ത അപ്പക്സ് കമ്മിറ്റിക്കു പരാതി നല്കിയതാണ് ഇതില് ഏറെ ശ്രദ്ധനേടിയത്. ഇപ്പോഴിതാ നിയമനം അനാവശ്യമാണെന്ന് ആരോപിച്ചു മുന് താരം അജയ് ജഡേജയും രംഗത്തെത്തി. രാജ്യാന്തരക്രിക്കറ്റില് നിന്നു വിരമിച്ച് മൂന്നുനാല് വര്ഷങ്ങള്ക്കു ശേഷമാണ് സാധാരണഗതിയില് ഇത്തരം നിയമനങ്ങള് നടത്താറ്. എന്നാല് നിലവില് ഐ.പി.എല്ലില് ചെന്നൈ സൂപ്പര് കിങ്സിന്റെ ഭാഗമായിരിക്കെയാണ് ധോണിക്ക് ദേശീയ ടീമിന്റെ ചുമതല നല്കിയത് എന്നതാണ് വിവാദമാകുന്നത്. ഇക്കാര്യം തന്നെയാണ് ജഡേജയും ചൂണ്ടിക്കാട്ടുന്നത്. മാത്രമല്ല ധോണിയുടെ നിയമനം ടീം ഇന്ത്യക്ക് ഒരു പ്രയോജനവും ചെയ്യില്ലെന്നും ജഡേജ പറയുന്നു. ഈ നിയമനത്തിന്റെ ലക്ഷ്യമെന്താണെന്ന് എനിക്കു മനസിലാകുന്നില്ല. ആവശ്യമില്ലാത്ത ഒരു നീക്കമായിരുന്നു ഇത്. എനിക്ക് മനസിലാക്കാന് സാധിക്കുന്നില്ല ജഡേജ പറഞ്ഞു. രണ്ടു ദിവസമായി ഞാന് ഇതേക്കുറിച്ചാണ് ആലോചിക്കുന്നത്. ഈ നീക്കം എങ്ങനെയാണ് ടീം ഇന്ത്യക്ക് ഗുണം ചെയ്യുക. അജിന്ക്യ രഹാനെയ്ക്കു മുമ്ബേ രവീന്ദ്ര ജഡേജയെ ഇറക്കിയതുപോലെയിരിക്കും ഇത്. എന്നെക്കാള് വലിയൊരു ധോണി ആരാധകനില്ല. എന്നിട്ടും ധോണിയുടെ ഈ നിയമനം എനിക്കു ദഹിക്കുന്നില്ല ജഡേജ കൂട്ടിച്ചേര്ത്തു. ഇന്ത്യക്കായി മൂന്ന് ഐ.സി.സി. കിരീടങ്ങള് ജയിച്ച നായകനാണ് മഹേന്ദ്ര സിങ് ധോണി. രാജ്യാന്തര ക്രിക്കറ്റില് നിന്നു വിരമിച്ച ശേഷം ധോണി മുഖ്യധാരയിലേക്കു വരാതെ ഒഴിഞ്ഞു നില്ക്കുകയായിരുന്നു. കൃഷിയും കുടുംബത്തോടൊപ്പം ചെലവഴിച്ചും സമയം കളഞ്ഞ മിസ്റ്റര് കൂളിനെ ഒടുവില് ബി.സി.സി.ഐ. സെക്രട്ടറി ജയ് ഷാ നിര്ബന്ധിച്ചാണ് പുതിയ ചുമതലയിലേക്ക് എത്തിച്ചത്. വിരമിക്കലിനു ശേഷം ധോണി ആകെ ഐ.പി.എല്ലില് ചെന്നൈ സൂപ്പര് കിങ്സിന്റെ ചുമതല മാത്രമാണ് ഏറ്റെടുത്തിരുന്നത്. ഐ.പി.എല്ലില് ചെന്നൈയുടെ നായകനായ ധോണി യു.എ.ഇയില് നടക്കുന്ന രണ്ടാം പാദത്തിലും ടീമിനെ നയിക്കും. ഇതിനു ശേഷമാകും പുതിയ ചുമതല ഏറ്റെടുക്കുക. TAGS: Popular X TAGS: